מעבר יבוק
בארבע לפנות בוקר, באופן די מדהים; היה אלי לפתע דבר האלוהים; אמר לי, בן אדם, תקשיב אלי טוב; אתה קונה גיטרה ויוצא אל הרחוב; אמרתי, אלוהים, סליחה, אתה אלי?; יש רב שגר כאן לא רחוק, גם אלוהים אולי; אמר לי, בן אדם, של נעליך פן תמות; אם באתי עד אליך אז אין פה שום טעות; דבר האלוהים, דבר האלוהים, גם הוא בנביאים; מה טוב ומה נעים, דבר האלוהים...; אמרתי, אלוהים, תודה על הביקור; אני מכיר רופא שיעריך את הסיפור; עכשיו כבר מאוחר, אני עייף נורא; אולי מוטב אתפוס עכשיו שנת ישרים קצרה; אמר לי, בן אדם, איך שאתה רוצה; תפסת ראש איתי, נראה איך שתצא; היו כבר חכמים שניסו איתי לצחוק; לאן שלא תברח אז לא תגיע רחוק; דבר האלוהים, דבר האלוהים, גם הוא בנביאים; מה טוב ומה נעים, דבר האלוהים...; ברק הבריק בזעם ורעם בא בעוז; הכל חשך סביב והמראה כולו נגוז; על מזרוני צנחתי בלב מלא אימה; זה רק חלום חשבתי ונפלה עלי תרדמה; בבוקר בחלון הופיע השליח; הייתי די מופתע ש... אותי זה לא מפתיע; היי בואו בני אדם, בשבילכם אני שר; ככה זה התחיל המסע אל האוצר; דבר האלוהים, דבר האלוהים, גם הוא בנביאים; מה טוב ומה נעים, דבר האלוהים...; רדף אותי מין אל כזה, זועף בלי פנים; עולים אליו בסולמות, רואים אותו בעננים; אני מגיע, אמא, זה לא כל-כך רחוק; אני מגיע, אמא, כבר מעבר יבוק; היו לי נעליים והן אבדו בדרך; אני ימים רבים עבדתי בפרך; בלילה לשולחן ומסביבי מראות; צירפתי תו לתו, חיברתי אות לאות; דבר האלוהים, דבר האלוהים, גם הוא בנביאים; מה טוב ומה נעים, דבר האלוהים...; 